**«Песня Лёду і Агню»** (англ.: A Song of Ice and Fire — серыя эпічных фэнтэзі-раманаў амерыканскага пісьменніка і сцэнарыста Джорджа Марціна. Марцін пачаў працу над серыяй у 1991 годзе. Спачатку была задумана як трылогія. На сёння павялічылася да пяці раманаў, яшчэ два запланаваныя. Аўтарам напісаны таксама аповесці-прыквэлы, падзеі якіх адбываюцца ў сусвеце дадзенай серыі. Адна з такіх аповесцяў («Кроў дракона») атрымала прэмію Х’юга. Тры першыя раманы серыі атрымалі прамію «Локус» у 1997, 1999 і 2001 годзе адпаведна.

На красавік 2005 году агульны продаж кніг серыі склаў 60 мільёнаў экзэмпляраў, яны былі перакладзены на 45 моў. Чацвёрты і пяты тамы дасягнулі першага месцы ў спісе бестсэлераў па версіі The New York Times.

Рост папулярнасці серыі правёў да таго, што тэлекампанія HBO набыла правы на экранізацыю і пачала стварэнне тэлевізійнай адаптацыі. Таксама існуюць папулярныя настольныя і ролявыя гульні, калекцыі мастацкіх прац, заснаваныя на кнігах. Французская кампанія-распрацоўшчык камп’ютарных гульняў Cyanide падпісалі дамову з Марцінам аб стварэнні серыі гульняў па матывах цыкла. 29 верасня 2011 года адбыўся рэліз першай з іх — стратэгіі «Гульня тронаў: Пачатак», створанай па матывах серыі, а 15 сакавіка 2012 года выйшла гульня ў жанры RPG пад назвай «Гульня тронаў».

Сюжэт
-----

Падзеі серыі адбываюцца ў выдуманым сусвеце, які нагадвае еўрапейскае Высокае Сярэднявечча, у якім існуюе магія, а побач з людзьмі жывуць фантастычныя расы разумных істот. У сусвеце «Песні» зіма і лета доўжацца шмат год. Падзеі кнігі ахопліваюць некалькі год, якія выпадаюць на канец доўгага дзесяцігадовага лета, восень і пачатак цяжкай, нявызначана доўгай зімы.

Шэраг сюжэтных падзей звязаны з барацьбой за Жалезны Трон — трон усяго мацерыка Вестэраса. Пасля смерці ў першай кнізе караля Роберта Баратэана разгортваецца барацьба за ўладу паміж уплывовымі сем’ямі і іх прыхільнікамі — спачатку ў выглядзе палацавых інтрыг, потым у выглядзе грамадзянскай вайны. Некаторыя вобласці краіны адпадаюць, абвяшчаючы сваю незалежнасць.

Важная сюжэтная лінія, у цэнтры якой знаходзіцца юнак-бастард, звязана з падзеямі на краяняй поўначы Вестэраса, дзе гіганцкая сцяна абараняе паўднёвыя каралеўствы ад дзікіх земляў па той бок сцяны. Тут з канцом лета з’яўляюцца Іншыя — злосныя звышнатуральныя істоты, звязаныя з холадам і смерцю.

Частка гісторыі адбываецца за межамі Вестэраса — на ўсходнім кантыненце Эсас. Дэйенэрыс Таргарыен, апошняя прадстаўніца дынастыі Таргарыенаў, якія некалі кіравалі Вестэрасам, але былі звергнутыя і выгнаныя Робертам Баратэонам, спрабуе знайсці прыхільнікаў, каб вярнуць Жалезны Трон. Дэйнэрыс робіцца гаспадыняй трох адзіных у свеце драконаў.

Сусвет «Песні»
--------------

### Гісторыя сусвету

Гісторыя выдуманага сусвету прыводзіцца ў дадатках пасля кожнага з пяці тамоў, у аповесцях і інтэрв’ю з самім аўтарам.

Паколькі падзеі сагі адбываюцца ў Сямі Каралеўствах Вестэраса, найболей падрабязна апісаны гістарычныя падзеі гэтай часткі свету. Вестэрас — вялізны кантынент са старажытнай гісторыяй у болей чым 12 тысячагоддзяў, дзе зіма і лета доўжацца шмат год. Першымі жыхарамі Вестэраса былі Дзеці Лесу, чыіх старых багоў усё яшчэ ўшаноўваюць на Поўначы, — маленькая раса, якая жыла ў гармоніі з прыродай і выкарыстоўвала моцную магію.

#### Першыя людзі

Першыя людзі — цывілізацыя прымітыўных воінаў, якія выкарыстоўвалі бронзавую зброю і ездавых коней, — прыйшлі з-за мора, з усходняга кантыненту Эсас, праз такзваны натуральны пост (пазней знішчаны) і вялі некалькі войнаў супраць Дзяцей Лесу, якія скончыліся Пактам Вострава Твараў. Пакт сцвярджаў: Першыя Людзі атрымліваюць канторль над землямі, а Дзеці Лесу застаюцца ў лясах.

Умовы Пакту памакчэлі праз 4 тысячы год, калі з’явіліся Іншыя, загадкавай расы з далёкай Поўначы. Іншыя рухаліся з Поўначы на Подзень, выклікаючы смерць і разбурэнні, прыносячы ноч даўжынёй у цэлае пакаленне і зіму, якая доўжылася дзясяткі год.

#### Андалы і ройнары

Прыкладна праз 2 тысячы год пасля Вайны Заходу Андалы з усходняга кантыненту перасеклі Вузкае мора. Андалы выкарыстоўвалі жалезную зброю, прыручалі баявых коней і прынеслі з сабою Веру Сямі. Яны высадзіліся ў даліне Арэн і праз некалькі стагоддзяў падпарадкавалі паўднёвыя каралеўствы. Тым не менш, яны не здолелі захапіць Поўнач дзякуючы натуральным перашкодам.

Праз нейкі час у Вестэрасе ўзнікла 6 магутных каралеўстваў: Паўночнае Каралеўства, Каралеўства Жалезных Астравоў, Каралеўства Даліны, Каралеўства Скал, Каралеўства Штармоў і Каралеўства Абшару. Сёмае Каралеўства Рачных земляў некалікі разоў захоплівалася суседзямі і аднойчы было знішчана. Маленькія пустынныя каралеўствы дальняга поўдня Вестэраса была раздроблены і аслаблены няспыннай барацьбой.

За тысячу год да падзей рамана з’явілася мноства ўцекачоў з раёна ракі Ройн, з усходняга кантынента. Уцекачы былі сагнаны са сваіх земляў пад напорам далёкай імперыі Валірыя, перасеклі Вузкае мора пад кіраўніцтвам каралевы-ваяркі Німерыі і высадзіліся на поўдні Вестэраса. Райнары аб’ядналіся ў мясцовым Лордам Морсам Мартэлам і захапілі паўвостраў Дорн, стварыўшы моцнае каралеўства.

#### Эегон-захопнік

Праз пяць стагоддзяў імперыя Валірыя вырасла, дасягнула берагоў Вузкага мора і ўсталявала гандлёвыя сувязі з Вестэрасам, выкарыстоўваючы востраў Драконаў Камень як базу. Амаль праз стагоддзе Валірыя была знішчана жахлівай катастровай, вядомай як Рок Валірыі. Валірыйская сям’я, што кантралявала Драконаў Камень — Таргарыены — правяла наступнае стагоддзе, назапашчаючы сілы, а затым здзесніла імклівае ўварванне ў Вестэрас на чале з Эегонам Захопнікам. Нягледзячы на тое, што іх сілы былі маленькія, з імі былі апошнія тры драконы заходняга свету, і яны выкарысталі іх, каб захапіць кантынент.

Зноскі
------

1. ↑  1997 Hugo Awards Список номинантов и победителей Премии Хьюго за 1997 год
2. ↑  *Alter, Alexandra*. ‘Game of Thrones’ Writer George R.R. Martin Posts ‘Winds of Winter’ Novel Excerpt (англ.).  The New York Times (3 красавіка 2015). — «With the publicity boost from the HBO series, sales of the books have exploded, topping more than 60 million copies worldwide.»  Праверана 15 мая 2015.
3. ↑  *Flood, Alison*. 'George RR Martin revolutionised how people think about fantasy' (англ.).  The Guardian (10 красавіка 2014). Праверана 15 мая 2015.
4. ↑  Джордж Мартин Videogame Rights Optioned Not a blog. Livejournal. 08.06.2009
5. ↑  Cyanide Studios Sings 'A Song of Ice and Fire' Архівавана 17 мая 2009. Voodoo Extreme VE3D. 12.05.2009

| ⛭«Песня Лёду і Агню» Джорджа Марціна
 |
| --- |
| Раманы | 
✯ *Гульня тронаў* (1996) •
*Бітва каралёў* (1998) •
*Бура мячоў* (2000) •
*Банкет сцярвятнікаў* (2005) •
*Танец з драконамі* (2011) •
*Ветры зімы* (2016) •
*Мроі пра вясну* (невядома)
 |
| Аповесці | 
*Аповесць пра Дунка і Эга* (1998–2010) •
*Прынцэса і каралева* (2013) •
*Прынц-разбойнік* (2014)
 |
| Тэлесерыял | 
Эпізоды (Сезон 1 •
Сезон 2 •
Сезон 3 •
Сезон 4 •
Сезон 5 •
Сезон 6) •
Узнагароды •
Персанажы •
Саўндтрэк
 |
| Відэагульні | 
A Game of Thrones: Genesis (2011) •
Game of Thrones (2012) •
Game of Thrones (2014)
 |
| Медыя | 
Настольная гульня •
Картачная гульня •
Коміксы
 |
| Персанажы | 
Петыр Бейліш •
Серсея Ланістэр •
Тырыян Ланістэр •
Джон Сноу •
Ар'я Старк •
Бран Старк •
Кейтылін Старк •
Эдард Старк •
Санса Старк •
Дэйнерыс Таргарыен
 |
| Мовы | 
Датракійская мова •
Валірыйская мова
 |
| Рознае | 
*Свет «Песні Лёду і Агню»* (2014) •
Дом Таргарыенаў
 |

|  |  |
| --- | --- |
| ⚙️   Тэматычныя сайты | Internet Speculative Fiction Database |
| Слоўнікі і энцыклапедыі | Britannica (онлайн) |
| 

| Нарматыўны кантроль |
| --- |
| BIBSYS: 13030568 · BNF: 161841362 · GND: 1024427412 · LCCN: n95101054 · SUDOC: 183641272 · VIAF: 258305993 |

 |